khistorydata/jeongjo-sjw-relations huggingface dataset:
정조 9년
趙興鎭。以禁衛營言啓曰。本營諸將官今年射講居首人。依例別單書入之意。敢啓。
정조 9년
趙興鎭。以守禦廳言啓曰。本廳諸將官今年射講居首人。依例別單書入之意。敢啓。傳曰。知道。
정조 9년
乙巳十二月二十三日辰時。上御重熙堂。左承旨入侍時。左承旨徐鼎修。假注書李敬五。記事官金鳳顯尹行任。以次進伏訖。上曰。軍士房承旨入侍。吏兵判入侍。竝出榻敎賤臣承命出。與左副承旨趙興鎭。吏曹判書趙時俊。兵曹判書徐有隣偕入進伏。上曰。歲前無多日。都政從近爲之。好矣。時俊等曰。當待下敎擧行矣。上曰。疏滯之政。爲今急務。卿等須惕念奉承。毋負朝家委毗之意。筵退後擧行日子。商量入稟。可也。命吏兵判左承旨先退。命書傳敎曰。右承旨聞有實故。許遞。前望單子入之。待下批牌招察任。又命書傳敎曰。都政。以今月內爲之事。已有筵敎。銓堂不可不備員。亞銓無故者只有一人。吏曹參判沈豐之仍任。牌招參政。上曰。吏曹參議更爲牌招。出榻敎仍命退。諸臣以次退出。
정조 9년
乙巳十二月二十三日申時。上御重熙堂。左副承旨入侍時。左副承旨李祖承。假注書朴蓍壽。記事官李崑秀尹行任。以次進伏訖。上命吏曹參議更爲牌招。出榻敎上曰。今日政。堂下通淸爲之乎。知入。賤臣承命出。還奏曰。不爲通擬云矣。上曰。若此之事。必每每下敎。然後爲之乎。此意分付銓曹。賤臣承命出傳。上命書傳敎曰。以當通人之積鬱。郞官不備時。判堂主管通擬。向有飭敎。非特爲疏滯。槪亦申復舊典。今日政臺望多窠。堂下無一人新擬。若此則無郞官時通望。皆將自上番番提敎。然後始可擧行乎。事之屑越。莫甚於此。當該參政銓官。一竝從重推考。此後更或如前持難。則當以違越受敎論。此意嚴飭銓曹。又命書傳敎曰。觀此政稟。二十八日。卽受誓戒日也。設令政席早罷。終日酬應之餘。又將當夜臨殿。銓曹何乃太不審量。當該吏兵曹政官。爲先推考。又命書傳敎曰。校正郞三司望。姑勿擬入。則今政混擬。難免不察。當該銓官推考。仍命退。諸臣以次退出。
정조 9년
行都承旨金尙集病。左承旨徐鼎修坐。右承旨趙興鎭坐。左副承旨李祖承坐直。右副承旨洪仁浩坐直。同副承旨徐有成坐。注書金孝建病一員未差。假注書朴蓍壽仕李敬五仕直。事變假注書李宗烈仕。
정조 9년
徐鼎修啓曰。禁衛營將官來言。本營軍兵。日次私習云矣。敢啓。傳曰。知道。
정조 9년
趙興鎭啓曰。御營廳將官來言。本廳軍兵。日次私習云矣。敢啓。傳曰。知道。
정조 9년
傳于徐有成曰。軍士房承旨入侍。
정조 9년
傳于徐鼎修曰。因本局試事懸病。聞承宣言。陳疏到院云。兼刑曹判書具善復許遞。詞訟劇地。長官不可久曠。政官牌招開政。以無故人備擬。待下批牌招。
정조 9년
有政。吏批。判書趙時俊式暇。參判沈豐之。參議李集斗。左副承旨李祖承進。以李在簡爲刑曹判書。崔景岳爲右通禮。李敏采爲奉常正。趙時淳爲丹陽郡守。兼春秋單崔逵翰。
정조 9년
兵批。判書徐有隣病。參判蔡弘履未肅拜。參議柳誼病。參知李家煥入直進。左副承旨李祖承進。副司直安聖彬。同知單尹東瑀。僉知單李秉三。
정조 9년
洪仁浩啓曰。明日次對。兩司當爲進參。除在外外。未肅拜呈告人員。竝待開門牌招。何如。傳曰。允。
정조 9년
兵曹啓目粘。刑曹判書具善復上疏回啓云云。挾輦把摠哨官。每都政輪回收用。而把摠則依前陞資。哨官則隨品陞敍。似合事宜。而係于變通。臣曹不敢擅便。上裁。何如。判付啓。朝家酬勞之典。不宜斑駁。均是挾輦將官。而一遷一否。足可謂無意義兺除良。把摠之每都目陞資。亦未免太過分數。然閑散二窠陞資。近作成憲。在渠輩。亦不失元額。如是處置。似無妨。依回啓施行爲有矣。哨官調用一款。只言隨品陞敍云者。殊欠詳備。宣薦人之已經三品者。當如何區處。守部薦。亦當如何區處是隱喩。此宜有劃一之規。宣薦三品則復職。守部薦則出身。邊將調用。已經守令邊將人。相當職調用。仍令本都監。三薦通融擬差。以爲均霑之地爲良如敎。
정조 9년
兼刑曹判書具善復疏曰。伏以。臣賦性鈍滯。觸事生疣。稟質虛脆。無時不病。犯罪溺職。匪一匪再。而特蒙我殿下前後曲庇之恩。獲保今日。臣含恩畏義。他不遑恤。拚命奔走。以死爲限。此非但臣心之所自矢。抑亦聖明之所俯燭。第臣狗馬之疾。已成癃痼。每當冬節。如期添劇。幸賴今年之不至苦寒。抵賴以過。比因日氣之嚴沍。諸症復發。比前愈苦。頑痰中塞。而肢末厥冷。虛熱上烘。而精神昏瞀。數日醫治。少無效應。以此病情。實無自力報效之望。此蓋臣年邁氣衰。死期將迫之致。而亦緣臣久叨匪據。福過災生而然。惟有缷解重任。安意調息。則庶可尋一分生路。而見今所帶本兼諸職。俱不可一日癏曠之地。玆不得不冒萬死疾聲哀籲於仁覆之下。伏乞聖慈。俯垂矜諒。特命遞改。以卒終始生成之澤。不勝大願。臣於乞解之章。贅及他說。極其惶悚。而臣前已發端。不敢終默。頃日筵中。以挾輦把摠哨官之均勞。一體收用事。建白。而有與銓堂。更商稟處之命矣。目今大政不遠。而時日內萬無登筵之望。故玆敢附陳。乞命該曹趁期稟處。千萬幸甚。臣無任云云。答曰。省疏具悉。疏辭。下該曹稟處。卿其勿辭。調理行公。
정조 9년
乙巳十二月二十四日未時。上御重熙堂。左副承旨入侍時。左副承旨李祖承。假注書朴蓍壽。記事官李崑秀尹行任。以次進伏訖。上命讀公事訖。仍命退。承史以次退出。
정조 9년
乙巳十二月二十四日申時。上御重熙堂。承旨入侍時。左副承旨李祖承。假注書李敬五。記事官李崑秀尹行任。以次進伏訖。上曰。日寒如此。諸罪人。馬房外房。使之分處。其餘罪人。多鋪空石。以爲着意救療事。招致當直都事申飭。可也。賤臣承命出傳。還入進伏。上命讀諸公事。祖承讀奏訖。仍命退。承史以次退出。
정조 9년
行都承旨金尙集坐。行左承旨朴祐源未肅拜。右承旨徐鼎修坐。左副承旨李祖承坐。右副承旨洪仁浩坐直。同副承旨徐有成坐直。注書金孝建病一員未差。假注書朴蓍壽仕李敬五仕直。事變假注書李宗烈仕。
정조 9년
徐有成啓曰。兵曹參判蔡弘履。除拜後過三日。不爲出肅。依定式推考警責。仍卽牌招察任。何如。傳曰。允。
정조 9년
金尙集啓曰。左承旨徐鼎修。右承旨趙興鎭。今日不爲仕進。竝卽牌招。何如。傳曰。允。右承旨聞有實病。許遞。前望單子入之。待下批牌招。
정조 9년
傳于金尙集曰。下直守令留待。
정조 9년
洪仁浩啓曰。今此皇曆。京畿監營二件。一件營上。一件勅使所經邑分上。黃海監營二件。一件營上。一件勅使所經邑分上。平安監營四件。一件營上。三件勅使所經邑分上。開城府江華府原春監營洪忠監營全羅監營慶尙監營咸鏡監營各一件營上事。自本院依例成有旨下送。京各司應爲頒賜二十三件。亦爲依前頒給之意。敢啓。傳曰。知道。
정조 9년
以吏曹右通禮崔景岳有頉。代假通禮望單子。傳于徐有成曰。改差。口傳差出。
정조 9년
徐有成啓曰。延祥詩製述人中。時無職名人。令該曹口傳付軍職。何如。傳曰。允。
정조 9년
徐有成。以吏曹言啓曰。禮曹佐郞宋文述呈狀內。身病猝重。勢難察任云。今姑改差。何如。傳曰。允。
정조 9년
洪仁浩。以訓鍊都監言啓曰。依下敎圍立哨軍。減半擧行之意。敢啓。傳曰。知道。
정조 9년
洪仁浩。以御營廳言啓曰。今十二月二十六日。景慕宮展拜時。依兵曹節目。集春營入直軍二十名。領軍把摠安允奭。哨官李明祿率領。月覲門左邊設布帳外排立。東營入直軍三十名。入直把摠尹範勳。哨官李得遠率領。宮大門外把守。而竝待標信出用解嚴後。還入直間。集春營哨官崔光烈。東營哨官丁昌百代直之意。敢啓。傳曰。知道。
정조 9년
乙巳十二月二十五日午時。上御重熙堂。右承旨入侍時。右承旨徐鼎修。假注書朴蓍壽。記事官李崑秀尹行任。以次進伏訖。上命推案催促。宣傳官持推案來待。上命入之。覽訖。命還出于禁府。仍命退。承史以次退出。
정조 9년
乙巳十二月二十五日酉時。上御重熙堂。同副承旨入侍時。同副承旨徐有成。假注書李敬五。記注官金健修。記事官李崑秀。以次進伏訖。上命讀諸公事。有成讀奏公事。命書判付訖。仍命退。承史以次退出。
정조 9년
行都承旨金尙集坐。左承旨徐鼎修坐。右承旨李祖承坐。左副承旨洪仁浩坐直。右副承旨徐有成坐直。同副承旨崔未肅拜。注書金孝建病一員未差。假注書朴師默仕金復仁仕直。事變假注書李宗烈仕。
정조 9년
上詣景慕宮。入齋室後。仍詣展拜罷後。奎章閣政院玉堂藥房口傳問安。答曰。知道。
정조 9년
傳于金尙集曰。出宮門路。以賓陽門爲之。
정조 9년
以延祥詩出韻科次弘文提學牌招啓辭。傳于金尙集曰。都政在明。許遞。前望單子入之。待下批牌招。出韻科次。
정조 9년
弘文提學前望單子。李命植落點。
정조 9년
金尙集啓曰。假注書李敬五。身病猝重。勢難察任。今姑改差。何如。傳曰。允。
정조 9년
李敬五改差。代以金復仁爲假注書。
정조 9년
注書金孝建病。代以朴師默爲假注書。
정조 9년
吏曹口傳政事。以白師謹爲右通禮。
정조 9년
以左承旨李亨元牌不進罷職傳旨。傳于金尙集曰。許遞。前望單子入之。
정조 9년
承旨前望單子入之。崔落點。
정조 9년
傳于金尙集曰。親政處所。以重熙堂爲之。
정조 9년
以監察茶時取稟。傳于徐有成曰。知道。兩司在外及未肅拜人許遞。明日政差出。
정조 9년
徐有成啓曰。臣依下敎。取考典獄署都囚徒案。則御寶僞造罪人八名。傳敎罪人二名。殺獄罪人四名。結案罪人二名。逆賊緣坐罪人二名。馬牌偸出罪人二名。御寶僞造干連罪人二名。殺獄干連罪人一名。俱係重囚。竝爲仍囚。輕囚罪人七名內。李景春李世同等段。買得僞紅牌。假稱出身罪。李聖彬段。侵虐平民。私施周牢罪。林壽奉段。僞造烙印號牌。買取潛賣罪。金學獜段。賊勛之姪。肆然擊錚罪。金召史段。罪人連伊擊錚時。同爲隨來罪。奴大順段。潛奸有夫女。反打本夫罪。此與各司罪人之一時囚禁有異。竝不得放送之意。敢啓。傳曰。知道。
정조 9년
徐有成。以備邊司言啓曰。守摠使有故時兼察稟中廢委折。令政院使之査出。草記稟處事。命下矣。卽見政院考出文蹟。則甲寅年摠戎使遭故時。因政院啓稟。有御將兼察之命。癸未年摠戎使有故時。因政院啓稟。有禁將兼察之命。丁酉年摠戎使罷職時。以守禦使兼察事。下敎。丁酉戊戌兩年。臣樂性。連以守禦使被罪時。皆以禁將兼察事。下敎矣。今以前規觀之。則守摠使之兼察。或因傳敎。或因啓稟。前後擧行之例。昭載謄錄。而中間廢却。旣不得考出。則雖未知委折之如何。到今申明舊典。恐合事宜。此後則守摠使有故或被罪時兼察一款。依他軍門例。自政院啓稟擧行事。定式施行。何如。傳曰。允。
정조 9년
徐有成。以禁衛營言啓曰。來丙午三月當十二番後部中司屬慶尙右道五哨軍兵。來丙午二月二十五日。京中逢點。依例準二朔立番之意。本道監兵使處。預爲知委。何如。傳曰。允。
정조 9년
徐有成。以禁衛營言啓曰。來丙午正月當十一番後部左司屬慶尙右道五哨軍兵逢點實數六百五十二名。已爲點閱整齊。來丙午正月初一日。與內外各處入直將官軍兵等。依例替代後。舊軍放送之意。敢啓。傳曰。知道。
정조 9년
徐有成。以禦營廳言啓曰。本廳來丙午三月四月兩朔應立前部前司屬慶尙左道五哨軍兵。二月二十五日京中逢點。三月初一日與後部中司軍兵。當爲替代立番。趁期調送事。本道監兵使處。依前知會之意。敢啓。傳曰。知道。
정조 9년
徐有成。以御營廳言啓曰。本廳來丙午正月二月兩朔應立後部中司屬京畿右道三哨。黃海道二哨合五哨軍兵六百七十名。已爲逢點整齊矣。正月初一日。與左司軍兵。替代立番後。舊軍放送之意。敢啓。傳曰。知道。
정조 9년
徐有成。以摠戎廳言啓曰。本廳諸將官射講居首人。依例別單書入之意。敢啓。傳曰。知道。
정조 9년
執義李延伋啓曰。伏以。臣於臺職。本自不稱。而伏況所叨之職。又是更進一步。則豈敢爲冒沒承膺之計。而怵畏義分。章皇出肅。昨日賓筵。準擬入參。而侵曉詣闕之路。素患癖積。觸寒重發。及至臺廳。氣寒神昏。不能省事。移時少甦。晩始出來矣。卽伏見擧條下者。昨筵入侍。以謂有身病。旋卽出去。至請問備。疾病之來。雖所難强。恧蹙之忱。到此益切。只緣擧條之晩纔得見。乘昏來避。所失尤大。以此情勢。何可晏然仍冒於臺次乎。請命遞斥臣職。答曰。依啓。
정조 9년
乙巳十二月二十六日巳時。上詣景慕宮。展拜入侍時。行都承旨金尙集。左副承旨李祖承。同副承旨徐有成。記事官金孝建。假注書李敬五。記注官金健修。記事官金鳳顯。檢校直閣李秉模。待敎李崑秀。以次侍立。上具翼善冠衮龍袍。乘輿出賓陽門。命都承旨監煎湯劑。尙集承命退出。仍進發。命書傳敎曰。侍衛軍兵毛具。由月覲門。詣景慕宮。入齋殿。少頃。詣版位行禮。入廟內奉審如儀。還入齋殿。命本宮提調兵曹判書入侍。賤臣承命出。與鄭民始徐有隣偕入進伏。民始等進前曰。日寒斗緊。早朝勞動。聖體。若何。上曰。一樣矣。命書傳敎曰。左承旨許遞。前望單子入之。賤臣承命出。持前望入。上曰。承旨前望。以李亨元頒布。命諸臣退。命入外版。乘輿以出。駕前下敎曰。前承旨李亨元敍用。仍由賓陽門還內。諸臣以次退出。
정조 9년
乙巳十二月二十六日午時。上御重熙堂。右承旨入侍時。右承旨徐鼎修。假注書李敬五。記注官金健修。記事官李崑秀。以次進伏訖。上命讀諸公事。鼎修讀奏公事訖。上曰。注書病。代以朴蓍壽仕進事。分付。仍命退。承史以次退出。
정조 9년
行都承旨金尙集坐。左承旨徐鼎修坐。右承旨李祖承坐直。左副承旨洪仁浩坐。右副承旨徐有成坐直。同副承旨李家煥坐。注書金孝建仕一員未差。假注書金洛淳仕直。事變假注書李宗烈仕。
정조 9년
李祖承啓曰。今日親政。承旨不可不備員。而新除授同副承旨崔。時在洪忠道西原地。合有變通之道。何以爲之。敢稟。傳曰。許遞。前望單子入之。
정조 9년
三司前望單子入之。大司憲尹承烈。大司諫金載人。執義趙衍德。司諫姜。掌令金光岳韓晩裕。持平許晪柳文養。正言李存遠落點。
정조 9년
兵曹口傳政事。副司果單洪守榮。
정조 9년
副摠管前望單子入之。宋載經落點。
정조 9년
兵曹口傳政事。以白東俊爲御營中軍。
정조 9년
金復仁陞六。代以金洛淳爲假注書。
정조 9년
徐有成。以兵曹言啓曰。來正月初五日大駕詣社稷齋宿。初六日祈穀祭親行時。以何營軍兵隨駕。何營軍兵留陣。而禁軍及馬步軍。幾番幾哨磨鍊乎。敢稟。傳曰。以訓局馬軍三哨步軍十哨。爲先後廂。御營廳留陣。禁軍三番隨駕。可也。
정조 9년
洪仁浩。以兵曹言啓曰。僉知中樞府事金泰儉。忠翊衛將李宅永。慶熙宮衛將金商鎭崔致恒。俱以身病。呈狀乞遞。不可强令察任。竝改差。何如。傳曰。允。
정조 9년
洪仁浩。以兵曹言啓曰。五衛將黃顯基。忠壯衛將姜膺煥李秉三。身病猝重。時月之內。無望供職。俱爲呈狀乞遞。宿衛輪番之任。不可久曠。竝改差。何如。傳曰。允。
정조 9년
徐有成。以司饔院都提調提調意啓曰。本院直長尹可基。今日政。造紙署別提遷轉。而今年柴場摘奸後。明年燔造物力。旣已區處矣。莫重燔造之任。不可付之於生手之人。本院主簿中。依前例相換。以爲竣事之地。何如。傳曰。允。
정조 9년
親臨都政。吏批。以宋啓來爲掌樂主簿。李崇老爲掌苑別提。尹可基爲造紙別提。鄭東杓爲長興主簿。鄭龍祚爲軍資主簿。韓翼商爲丹城縣監。徐命全爲永柔縣令。金思羲爲兎山縣監。李亨正爲禮賓主簿。沈原之爲司僕主簿。南景龍爲禮曹正郞。南溟學爲昌陵令。鄭東喆爲典牲主簿。金復光爲禮賓直長。南履範爲司饔直長。尹聚東爲軍資直長。南履範爲宣陵直長。曺亨壽爲恭陵令。李奭培爲長興府使。尹守翼爲砥平縣監。尹龜錫爲鎭岑縣監。金履鎬爲聞慶縣監。徐配修爲長連縣監。韓聖煥爲禮曹佐郞。韓光協爲宗簿正。鄭杆爲刑曹正郞。洪景憲爲司饔直長。金啓淳爲三嘉縣監。李熻爲抱川縣監。安橚爲慶興府使。李潤慶爲肅川府使。李命暹爲尙瑞直長。李象鼎爲長水縣監。李衡弼爲平澤縣監。兪漢輔爲濟用奉事。權偗爲司饔奉事。高時遇爲掌苑奉事。吳泰齊爲景慕宮奉事。尹光錫爲司宰奉事。鄭萬始爲應敎。韓聖煥爲延曙察訪。南涑爲尙瑞副直長。尹煜爲司饔僉正。洪光一爲宗簿主簿。柳橚李命龍申宅和李信默金鑧成彦檝爲典籍。鄭㵙爲鐵山府使。任希澤爲贊儀。朴孝晉爲高原郡守。林擎翰爲洪原縣監。李在容爲漢城主簿。李光德爲敦寧主簿。李命暹爲尙衣主簿。洪秀輔爲刑曹參判。李性淳爲工曹正郞。宋厚淵爲漢城判官。兪漢參爲貞陵令。朴吉源爲河陽縣監。李宅永爲光陽縣監。張集紹爲興德縣監。柳煥輔爲長鬐縣監。典籍單。朴東俊李益瑞。奉常主簿單。金亨麟。以上四館去官。尹承烈爲大司憲。金載人爲大司諫。趙衍德爲執義。姜爲司諫。韓晩裕金光岳爲掌令。許晪柳文養爲持平。李存遠爲正言。洪聖淵爲文學。金鍾正爲判尹。金履運爲社稷令。金鑧爲禮曹佐郞。趙異絅爲工曹佐郞。李亨正爲掌樂主簿。敦寧直長金在昌仍任事。承傳。南涑爲尙瑞直長。李亨正爲刑曹佐郞。朴明淳爲光陵令。李獻慶爲淮陽府使。李遇濟爲殷山縣監。李家煥爲承旨。洪文泳爲兵曹參知。朴祐源爲禮曹參判。成彦檝爲顯陵令。金載恒爲司僕主簿。金載遂爲禮賓主簿。崔慶鎭爲內資主簿。柳甲基爲兵曹正郞。沈能翼爲禮曹佐郞。洪龍健爲熙川郡守。尹蓍東爲禮曹參判。朴師默金復仁爲典籍。李尙榮爲尙瑞副直長。張重吉爲郭山郡守。鄭昌聖爲兼知春秋。閔鍾顯爲兼同春秋。鄭東杓爲禁府都事。李成祜爲司宰僉正。田文顯爲寧邊府使。李夏保爲富寧府使。造紙別提尹可基。司饔主簿沈景文相換。同知金商鎭今加嘉義。折衝金瑞應今加嘉善。以上加資事。承傳。安宗孝爲瓦署別提。趙衍玉爲司宰主簿。
정조 9년
兵批。以鄭萬遂爲僉知。李漢佐爲兼司僕將。閔百履爲全州營將。李光燮爲江華中軍。尹範行爲京畿中軍。郭禎垕爲五衛將。張玹奎李明奎爲忠翊將。金爀爲中樞經歷。吳璟爲晉州營將。崔範重爲慶州營將。姜膺煥爲大丘營將。柳春馪爲加德僉使。李尙履爲法聖僉使。李鼎九爲北虞候。韓烱爲昌州僉使。李廷爀爲洪忠監營中軍。李益懋爲慶尙右兵虞候。李邦運爲洪忠兵虞候。元光厚爲全羅右水虞候。副護軍朴載洙金泰儉。副司正李謙會梁埉爲宣傳官。洪雨輔爲原春監營中軍。李昌謙爲防踏僉使。金光玉爲平薪僉使。辛聖恒爲德積僉使。李溏爲宣傳官。李晦植爲都摠經歷。柳載成爲訓鍊僉正。田義顯爲都摠都事。梁得河爲寧城僉使。李世豐爲古今島僉使。高達門爲德浦僉使。趙德仁爲獜山僉使。河明世爲安義僉使。朴宗鎬爲永登萬戶。李喜健爲月串僉使。劉瓊爲鉢浦萬戶。李枝熀爲多慶浦萬戶。李光軫爲黔毛浦萬戶。崔泰嶸爲知世浦萬戶。張斗衡爲木浦萬戶。李成裕爲楊下萬戶。孔宗商爲溫萬戶。訓鍊主簿單。朴泰寬本院去官。副護軍單。閔百履吳璟崔範重郭禎垕。副司果單。洪守榮。金熙謙爲撫夷萬戶。柳宗菡爲古豐山萬戶。韓啓祚爲舊所非浦別將。李得曄爲格浦別將。朴泰寬爲笠巖別將。副護軍單宋益中。副司直單朴祐源趙興鎭金麟淳爲副率。鄭信達爲訓鍊正。鄭彦奎爲金烏別將。具台謙爲浦項別將。成大集爲九月別將。李達秀爲副摠管。尹在復爲忠壯將。金燨爲訓鍊副正。趙拓壤爲訓鍊僉正。申大億爲南虞候。金宗淵爲黃海監營中軍。李亨元爲陽下萬戶。李永培爲撫夷萬戶。宋世瑜爲溫萬戶。鄭忠達爲羽林將。崔鎭衡爲五衛將。尹興莘朴世忠車聖器爲忠翊衛將。柳德模趙得慶爲忠壯將。金燨爲宣傳官。韓翼增爲訓鍊判官。訓鍊判官趙學方。訓鍊主簿吳道容。訓鍊主簿李彦豐。訓鍊主簿李貞圭。以上。依定式減下。姜世晃鄭好仁爲都摠管。李憲默爲副摠管。田義顯爲訓鍊副正。訓鍊判官加設。李彦豐韓吉謩徐麟伋朴師迪李漢重陳德履爲訓鍊主簿。李晦植爲宣傳官。李彦敬爲都摠都事。副護軍。權翰南海源單付。副司直。李亨元單付。副司果。崔重圭玄重祚宋翼孝鄭來百馬思人鄭晩錫單付。廣陵君烻爲都摠管。李度默爲副摠管。田義顯爲宣傳官。洪允復爲都摠經歷。成道鍾爲宣傳官。趙文彦爲都摠都事。李東榮金得海朴行胤爲訓鍊主簿。吳應常爲都摠都事。李元植爲都摠經歷。李長春爲訓鍊主簿。李春起韓仁揆吳海淸爲景福將。朴文重金萬興朴世根爲慶熙將。李翼海爲雲寵萬戶。李顯三爲仁遮外萬戶。
정조 9년
乙巳十二月二十七日辰時。上御重熙堂。都政入侍時。行都承旨金尙集。左承旨徐鼎修。右承旨李祖承。左副承旨洪仁浩。右副承旨徐有成。假注書朴師默金復仁。記事官李崑秀尹行任。檢校直閣李秉模。吏曹判書趙時俊。參判沈豐之。參議李集斗。假郎廳馬思人金倜泳。兵曹判書徐有隣。參判李文源。參議柳誼。參知李家煥。正郞李羽晉權儐李遇濟。佐郞金鳳顯李東植金致光。以次進伏訖。命書傳敎曰。以疏通事。飭諭於筵席絲綸之間者。前後凡幾遭矣。壬寅冬大政日傳敎中。至以同慶飾喜之意。有所申勉。唯予斷斷心苦。則諸臣庶或諒達。大抵疏通二字。已非好題目。朝廷本無棄物。初何疏與通之可論哉。第緣世故多端。位著殆空。或有無累而見枳者。或有疑似而永錮者。一有漌帶。終身坎坷。居銓之臣。雖欲決意對掦。而不知某人之干何事坐何故。節重荏苒。終未免依庭樣子。世道之淆雜。人心之咈菀。苟等其故。莫不由於疏通之未得其方。向來宋載經之劻勷。豈勝駭痛。卿家官爵。本非一銓官生色之資。苟使載經。挺身誣謗。轉精白一心。則何患不對掦。而乃反外假振瀢之名。內售沽監之計。朝擧一人。暮擧一人。昨政如是。今政又如是。勿論有累與無累。唯以濟私爲事。使朝家本意。閼事不行而見擬者。亦不以爲光鮮。堂堂黜陟之權。便非一載經操縱之物。原其心。雖出疏闇。卽其跡。難免擅弄。其時非不知明示好惡。痛革矯枉之失。而名以疏通。反抵罪戾。則不知者。必當曰某也以疏通而彼罪。是何異於顧其入而閉其門也。伊後卿本聲罪至嚴。而姑買勿問不罪之科者。朝家豈或顧藉於載經而然。初不以其罪罪之。則亦不必以非其罪罪之故耳。一自載經事後。疏通一事。又非銓家之矣。禁忌。莫不懲羹於載經。取鑑於載經。語到此事。皆輒掉頭。世道轉輾。至於莫可收拾之境。因㘆慶廢食已。正謂此道。今番都政。行於此堂。意豈保爾。目今悠悠萬事。莫過於貽燕。而貽燕之謨。亦莫過於疎菀而導和。銓官閤意。到此箇事理。必不當如前因循。節令兩銓之臣知悉此意。又命書傳敎曰。考績之法雖嚴。歲謁起居在卽。前主簿洪守榮。蕩條敍用。仍令該曹口傳付軍職。慈宮本家。無承候之人。復職前。依永付司果例。使之給祿。冠帶常仕。前參奉金龍柱。監造官陞六之後。當不區處。亦爲申飭該曹。向來處分。持不顧以今掩私。先祖外孫蔭仕者唯此人。前監察黃基玉。今日政。復職調用。罪名蕩條。不可事同而罰異。同罪被譴人。亦爲蕩條敍用。又命書傳敎曰。親政時銓曹堂上。不可不備員。未肅拜兵曹堂上許遞。前望單子入之。待下批。先入侍後謝恩。又命書傳敎曰。守令邊將初仕。各別擇擬。皇朝人子孫廉吏及立節人子孫。嶺湖西北松都備武。隨窠調用。純褒及准考守令。依例敍用。入侍注書。尙瑞院官員。依例陞六調用。又命書傳敎曰。兼輔德徐龍輔。司書宋民載。聞有實故。與在外文學許遞。與兼說書未差之代。明日政差出。賓客黃景源。亦爲呈告云。亦爲許遞。玉堂在外及未肅拜人員。亦爲許遞。又命書傳敎曰。摠管李達秀兼帶亞將改差。又命書榻敎曰。侍從堂上堂下罷散人員。竝敍用。又命書傳敎曰。摠管中時帶金吾兵曹及老病人竝許遞。又命書榻敎曰。承旨有闕代。今日政差出。又命書榻敎曰。新除授承旨。待下批。牌招察任。又命書榻敎曰。京兆堂上中老病人許遞。又命書榻敎曰。新除授兵曹參知。待下批牌招。先入侍後謝恩。時俊曰。敦寧直長權設之窠。今適有闕。而不必更爲差出。還減。何如。上曰。黃基玉罪名。旣命蕩條。況此人乎。不赴貶座。似年太淺。不欲供職之致。草記允下。蓋出嚴考績之意。法已行矣。特爲蕩條敍用。仍任本窠。可也。出擧條時俊曰。本曹郞廳。今當差出。而擬望之人乏少。外任竝擬。何如。上曰。雖無郞官。豈可不行都政。向有筵敎。自可擧行。又何敢如是煩請。卿可謂太多事。推考。可也。出擧條時俊曰。玉堂多窠。今當差出。而擬望之人。多在罷散中。堂上侍從。亦多罷散人。享官塡差。亦甚爲苟艱云。何以爲之乎。上曰。堂上堂下侍從。竝敍用。可也。出擧條時俊曰。臺諫多窠。今當差出。而擬望之人乏少。外任竝擬。何如。上曰。依爲之。出擧條時俊曰。直長仕日未滿十日者。啓稟陞六。載在法典矣。直長中仕日未滿十日者。依例遷轉。何如。上曰。依爲之。出擧條時俊曰。今都目大政。各岐仕滿應遷者。相避及未準朔監察禁府都事戶曹刑曹工曹漢城府郞官平市署官員五部都事各司久任時推人員。竝擬。何如。上曰。依爲之。出擧條時俊曰。守令多窠。今當差出。而未準朔禁軍將及營將虞候中軍都事守令察訪。竝擬。何如。上曰。依爲之。出擧條時俊曰。四館陞出六品之時。例有九處講後遷轉之規。而承文院褒貶。如或有故過限。則四館積帶。不可不慮。故自前雖未經九處講。亦有陞六之規矣。今秋冬等褒貶。不得爲之。故當出六品者。未免積滯。依例遷轉。何如。上曰。依爲之。出擧條有隣曰。各道營將中軍虞候。今當差出。而擬望之人乏少。他道未準朔守令。虞候竝擬。何如。上曰。依爲之。出擧條有隣曰。新除授五衛將郭禎垕。忠翊將張玹奎李明奎。忠壯將尹在復。俱在外。番次苟簡。竝改差。何如。上曰。依爲之。郭禎垕。以紅衣將軍之傍孫。先朝屢蒙恩褒。勿爲改差。可也。出擧條有隣曰。新除授楊下萬戶李成裕。溫萬戶孔宗商。撫夷萬戶金熙謙。俱以親年。不得冒赴云。傡改差。何如。上曰。依爲之。出擧條命書傳敎曰。因李光德入擬思之。故奉朝賀趙重晦之不待諡狀賜諡。予意。廷臣必當欲會。今此光德特默。亦此意也。又如故判書李翼元。予所追錄。豈下於兩臣家。而本家無立朝之人。李翼元子閤孫中今日政調用。命書榻敎曰。寧邊府使。勿論文武。各別擇差。又命書榻敎曰。平澤縣監。時仕一名中擬入。又命書榻敎曰。今日政未準朔武郡守。勿拘陞處。又命書榻敎曰。前望單子入之。干犯旣非罔赦。則竝與閒司而終身坎軻。是行不得之事。前此非不欲甄復。昨冬旣不彼譴。則無端收用。太漫慾義故耳。朝者傳敎中敷。初無異勘罪。足可謂明不好惡。新除授副摠管。牌招察任。又命書傳敎曰。誓戒在明。禮儀使預差。不可不備。而禮曹參判朴祐源。聞有實故。許遞。今日政。以在京無故人差出。又命書榻敎曰。在外經筵及未肅拜在外春秋館堂上許遞。今日政差出。又命書榻敎曰。外任內遷宣傳官改差。今日政差出。又命書榻敎曰。在外宣傳官改差。今日政差出。又命書榻敎曰。在外及違牌臺諫許遞。今日政差出。仁浩曰。合辭方張之時。連日闕啓。事甚未安。今日政新除授臺諫。待下批牌招。何如。上曰。依爲之。出擧條上曰。詣臺臺臣入侍。賤臣承命出。持平柳文養。何入進伏。文養曰。請大靜縣爲奴罪人金壽賢。依律處斷。上曰。不允。文養曰。請興陽縣爲奴罪人河翼龍。亟令王府。設鞫得情。快正王法。上曰。不允。文養曰。請薪智島荐棘罪人瑩中。設鞫嚴問。夬施當律。上曰。不允。文養曰。請物故罪人國榮。亟施孥籍之典。上曰。不允。文養曰。請尹得孚嚴鞫得情。上曰。不允。文養曰。請金斗默抄選之望。亟施刊改之典。上曰。不允。上曰。入侍臺諫推考。出榻敎文養曰。臣賦性鹵莽。言議巽軟。淸朝臺閣之任。初何嘗擬議。而迺者待罪郞署。進參大政之日。柏府新除忽下於卽席。繼而有牌召入侍之命。臣感激之忱居先。辭遜之義在後。不遑他顧。冒沒出肅。豈眞以是職爲可堪而然哉。及登筵席。草草聯啓。而憂憤所激。繼發煥九李魯春之啓。未及起端。遽承特敎問備之命。臣何敢一刻晏然於臺次乎。請命遞斥臣職。上曰。旣停之啓。何必更陳。將作謄傳之故紙。無已欠誠。勿辭。仁浩曰。持平柳文養。再啓煩瀆。退待物論矣。上曰。知道。仍命退。諸臣以次退出。
정조 9년
行都承旨金尙集坐。左承旨徐鼎修坐。右承旨李祖承坐。左副承旨洪仁浩坐。右副承旨徐有成坐直。同副承旨李家煥坐直。注書金孝建仕一員未差。假注書金洛淳仕直。事變假注書李宗烈仕。
정조 9년
洪仁浩。以都摠府言啓曰。今二十九日四更頭。仁政殿親臨祈穀祭受誓戒時。寶劍及侍衛不可不備員。而新除授都摠管廣陵君烻。與安昌君燝。四寸相避。姜世晃。副摠管李度默。俱有身病。宋載經李憲默。俱爲在外。將不得備員。合有變通之道。都摠管鄭好仁。副摠管李達秀。以大政未畢。例不得出肅云。相避及在外身病人員。令政院稟旨變通。仍令該曹。以在京無故人差出。未肅拜人員。竝卽牌招。以爲寶劍單子。改付標侍衛備員之地。何如。傳曰。與未肅拜人竝許遞。今日政差出。
정조 9년
兩司前望單子入之。大司憲。尹師國。大司諫。李頤祥落點。
정조 9년
知經筵前望單子入之。金履素落點。
정조 9년
備邊司薦望。以李祖源爲義州府尹。洪文泳爲東萊府使。
정조 9년
臺諫前望單子入之。大司憲。沈豐之。大司諫。金頤柱落點。
정조 9년
大司憲前望單子入之。徐有慶落點。
정조 9년
大司諫前望單子入之。尹勉升落點。
정조 9년
漢城左尹前望單子入之。金載順落點。
정조 9년
都摠管前望單子入之。蔡濟恭落點。
정조 9년
都摠管前望單子入之。金履素落點。
정조 9년
吏曹判書前望單子入之。金魯鎭落點。
정조 9년
親臨都政。吏批。以徐澈修爲濟用副奉事。安廷瓛爲廣興副奉事。吳晉秀爲監役。趙廷獻爲濟用判官。柳載成爲監察。金熤爲奉常都提調。李福源爲禁衛都提調。柳光國爲橫城縣監。李容萬爲假監役。南松耉爲廣興主簿。洪允復爲監察。李命植爲左賓客。徐鼎修爲兼輔德。金處漢爲鳳山郡守。李秉模爲刑曹參判。趙拓壤爲利城縣監。徐有慶爲同經筵。李義玄爲宣陵直長。申光河爲軍資奉事。李命暹爲禁府都事。李崇老爲引儀。崔慶鎭爲引儀。尹應烈爲監役。李春英爲南部奉事。崔重圭延東憲鄭來百爲典籍。趙燮爲尙衣主簿。金聖涵爲引儀。卞緯鎭爲掌苑別提。李鎭國爲監察。李東埴爲兵曹正郞。李在沆爲戶曹佐郞。康晉三爲內資主簿。張齊斗爲咸安郡守。宋奎瑞爲桃源察訪。鄭東浚爲禮曹參議。趙鼎鎭爲兵曹參知。濟用副奉事徐澈修。繕工副奉事吳彦謨相換。朴興曾爲監察。李敬一爲應敎。申耆李太亨爲副校理。李錫夏爲修撰。李東稷爲副修撰。李文源爲同經筵。李壽哲爲刑曹正郞。閔光德爲工曹佐郞。金復仁爲兵曹佐郞。洪彦喆爲執義。李東郁爲司諫。柳河源李鼎運爲掌令。金遇國爲持平。柳協基爲獻納。尹羽烈爲正言。鄭大容爲文學。李羽晉爲司書。洪樂貞爲說書。尹行任爲兼說書。李寅燮爲寧海府使。兪漢敬爲順天府使。朴聖泰爲咸從府使。李儒敬爲伊川府使。成元柱鄭柱爲兼引儀。尹晩東爲義禁都事。宋翼孝爲典籍。韓光近爲副應敎。金復仁爲兵曹正郞。慶邦運爲兼引儀。沈景文爲中部都事。鄭殷成爲平海郡守。李恒演爲振威縣監。馬思人爲司䆃主簿。朴師默爲兵曹佐郞。金履鏞爲執義。兪彦脩爲司諫。沈鏗朴長卨爲掌令。李秉喆爲持平。李壽咸爲獻納。鄭行爲省峴察訪。申驥顯爲栗峰察訪。金商五爲自如察訪。文極孝爲慶安察訪。李敬臣爲景陽察訪。崔雲翰爲昌樂察訪。權漢緯爲典籍。柳得恭爲堤川縣監。柳橚金熙稷爲明陵別檢。尹持範爲順康園守奉官。抱川縣監李熻。堤川縣監柳得恭相換。朴師默爲兵曹正郞。李秉晟爲刑曹正郞。宋翼孝爲兵曹佐郞。姜克成爲元陵別檢。金魯永爲安岳郡守。鄭晩錫爲典籍。玄重祚爲造紙別提。李遠培爲軍資判官。兪彦錥爲掌樂主簿。沈豐之爲吏曹參判。兵曹參議趙鼎鎭。兵曹參知柳誼單付。朴天行爲刑曹參議。李孝達尹夔欽鄭熙濟爲假引儀。李秉鼎爲同敦寧。李憲膺爲假監役。崔陽羽爲慶基殿參奉。蔡圭燮爲肇慶廟參奉。李晉秀爲獻陵參奉。姜爲溫陵參奉。尹守正爲崇陵參奉。李景壽爲宣陵參奉。李鳴運爲翼陵參奉。金彝行爲禮賓參奉。韓箕鎭爲昭寧園守奉官。
정조 9년
兵批。以李彦敬爲宣傳官。李昌會爲訓鍊副正。洪檢爲副摠管。元永胄爲訓鍊僉正。成彦霖爲都摠都事。黃仁點金魯鎭徐有慶爲都摠管。洪秀輔金頤柱李鎭翼柳鎭恒爲副摠管。僉知。韓仁揆朴世根朴文重。副護軍。白東俊李思祚宋益中。副司直。尹坊尹東晳蔡弘履洪檢李謙彬崔李晴申大尹。副司果。朴行淳南履範單付。鄭殷誠爲都摠經歷。禹拓夏爲都摠都事。李天林趙光德金瑞輯李彦煐沈耉賢爲武兼。金履彬李廷範爲訓鍊僉正。洪百游爲訓鍊判官。趙心泰爲兼內乘。副護軍單趙衍德鄭萬始金光岳韓晩裕。副司直單朴祐源趙尙鎭洪秉纘趙鼎鎭金宇鎭李殷模孟至大許晪。副司果單權裕金履鏞李存遠。副司直單洪秀輔尹承烈金載人。尹承烈爲副摠管。金樂命爲都摠經歷。曺命集爲訓鍊主簿。金光百爲訓鍊主簿。李濬祥韓世昌爲武兼。吳鼎漢韓世孟爲守門將。李禹鉉爲兼司僕將。李勉兢爲文兼。尹𡊠爲訓鍊判官。李煥爲訓鍊主簿。李潤春爲永宗僉使。李周爀爲兼司僕將。李海容爲訓鍊主簿。成夏鎭爲武兼。韓奎爀爲訓鍊判官。李汝節爲訓鍊主簿。金九鼎爲武兼。尹師任爲部將。李敬懋爲副摠管。李觀成爲訓鍊主簿。李柱完爲武兼。副護軍單。姜。副司直。尹師國申禹相。副護軍單。洪彦喆李東郁柳河源李鼎運。副司直單金頤柱柳協基金遇國李熙燮金坊朴應浩爲武兼。趙雲祥李馨秀爲宣傳官。李壽哲爲都摠經歷。李儒喆爲武兼。具弘遠爲東道參軍。副司果單。洪重振朴秀儉洪愼五宋益訥趙瞰。南愼五爲部將。鄭治臣方宗規陳啓祐爲守門將。趙義鎭爲訓鍊主簿。徐潤載爲武兼。沈鐮爲守門將。申益彬爲副摠管。安原權管。朴聖獜。小坡兒權管。徐宗喆。廟洞權管。高弘喆。梁永萬洞權管。朴昌玧。黃拓坡權管。康思沈。黃土岐權管。鄭相周單付。
정조 9년
校理金啓洛。修撰李勉兢等箚曰。伏以。持平柳文養。以臣賦性鹵莽。言議巽軟。淸朝臺閣之任。初何嘗擬議。而迺者待罪郞署。進參大政之日。柏府新除。忽下於卽席。繼而有牌召入侍之命。臣感激之忱居先。辭遜之義在後。不遑他顧。冒沒出肅。豈眞以是職爲可堪而然哉。及登筵席。草草聯啓。而憂憤所激。繼發煥九李魯春之啓。未及起端。遽承特敎問備之命。臣何敢一刻晏然於臺次乎。引嫌而退。誅討宜嚴。憂憤所同。惜未畢陳。警猶過重。請持平柳文養出仕。答曰。省箚具悉。處置事。依施。
정조 9년
獻納申禹相疏曰。伏以。臣之自來庸愚。固已聖鑑之所俯燭。而忝叨臺地十有餘年。曾不得出一言論一事。以效絲毫之補。至如凶逆輩出。懲討多年。而尙未能至誠回天。粗伸沬血之忱。掦掦呼唱。悠悠時月。上而有愧於天日。下而有靦於輿儓。此是臣難冒之一端也。且臣素抱痰癖之疾。當寒輒發。胸脅緊痛。筋脈拘攣。將攝少失。則諸症越添。頃刻之間。殆若隕絶者然。以此病狀。萬無筋力奔走之望。賓對有命。而末由進參。玆敢隨牌詣闕。拜章徑歸。伏乞聖慈。俯垂矜諒。亟遞臣所帶之職。以安微分。以肅臺綱。不勝幸甚。臣於乞免之章。不宜贅他。而區區憂愛之誠。有不容自已。玆敢附陳。惟聖明垂察焉。臣竊覸殿下明冠百王。學澈三才。自卽祚以來。慈良愷悌之治。綜理密察之政。有足以消禍亂而致太平。而事乃有不然者。第朝廷之上。都兪太過。而吁咈全少。位著之間。軟熟成風。而剛果無聞。名以臺閣。則含默爲能。而衮闕官邪。誰或正之。身居廊廟。則姑息成習。而民憂國計。孰將任之。銓薪之積滯。振拔無期。而人多抱冤。郡符之纔佩。椎剝惟先。而民不聊生。至若戎政之疎虞。則居笠轂者。難逭其責矣。經費之消耗。則掌財賦者。能得其節耶。諸黨雖平。簪紳之中。安知無懷戈伺發者。而孰能體殿下調劑之★。今歲雖登。蔀屋之下。安知無絶火愁歎者。而孰能體殿下賙恤之★。杞國無憂天之人。㓒室有倚柱之嘯。有君無臣之歎。臣竊慨傷也。然而此皆群下不善奉行之致。而臣愚死罪。竊以爲求之聖德。亦恐有可言者。綱紀未振。號令之行。或掛於墻壁。法度不立。大小之務。或近於叢脞。投匭之章。不槪於淵衷。則輒靳批旨。待言官之方。無乃太輕。胥命之席。頻設於金吾。而徒煩傳諭。敬大臣之道。殊欠盡禮。惟此數事。只緣殿下仁慈太過。明睿太露。時不免過中之差。而至於治國之大規。卽有其本。其本何也。禮樂政刑是已。夫三代以降。每以謂禮樂之治。不可復行。而所謂禮樂之治者。非鍾皷玉帛之云。卽得禮樂之情也。禮之爲情。分別序次。使萬事萬物。各當其理者也。樂之爲情。和平感動。使群黎百姓。各得其樂者也。政者。正也。正心以正朝廷。正朝廷以正百官。正百官以正萬民。此則在殿下一心上運用。躬率以正。則以上諸弊。不期正而自正。若夫刑者。初無一定之規。刑之輕重。只隨罪之大小。故曰刑罰。世輕世重。曰刑新。國用輕刑。刑平。國用中刑。刑亂。國用上刑。此皆聖王不得已而用之。刑期無刑。辟以止辟。以生道殺人。而禮樂之意。亦未嘗不行於其中。一或有失。則人不爲人。國不爲國。豈非可懼哉。夫人臣之罪。莫極於亂逆。刑罰之用。莫嚴於懲討。而邦運不幸。自丙丁以後至于今日。滔天之變。射日之凶。無歲無之。而殿下所以處之者。只是輕輕勘過。草草鋤治。有若尋常罪過者然。平蓋之頭尙戴畿甸之天。冀憲之腰偃息湖陾之地。神人同憤。義理都晦。至如牖下之榮身。任其自死。而常典猶稽。獄中之德喘。遽然徑斃。而諸族尙全。以是之故。依叢伏莽之凶。呑舟漏網之類。嘯聚徒黨。締結中外。挾匕升屋之變。敎之者何人。稱兵犯闕之謀。主之者其誰。至今追思。尙不覺骨顫膽掉。毛豎體慄。而尤是昨秋之逆。今春之變。卽開闢之所未有。今古之所未聞。而适雲之律。旣許旋寢。衡瑮之黨。終不鉤問。以至損萬貨而營巢者。只歸知情之科。納諸賊而爲主者。反被全釋之恩。世間天下。寧有是哉。英材斗恒。旣是劇逆之至親。則應坐之律。何所顧惜。而尙不擧行。魯春煥九。旣有鞫問之臺啓。則島置之典。何乃太遽而徑先發配耶。若以止泊之無期。不問罪罰之相當。輕越法典。惟意低仰。則非但爲一時之過擧。實爲日後無窮之弊。此則決不當仍置。收還成命。亟允臺請。斷不可已也。尹得孚之負犯。何等至重。而自同無故之人。金斗默之請削。亦出公議。而尙在抄選之列。其果成說乎。凡此三司兩司之啓。無非王法之必無赦。天討之必可行。國無刑則已。如其有刑則用上刑乎。用中刑乎。用下刑乎。臣固知前後處分。輒從惟輕之義者。專出好生之德。而此則有不然者。雷霆之搏擊。未嘗妨雲雨之施行。霜雪之肅殺。未嘗害陽春之噓茁。殿下以一念對越之誠。何不仰體于玆。而三尺之律。反屈人主之私恩。五刑之用。不念天命之奉行。如是而亂賊何以懲畏。王法何以得伸耶。伏願殿下。淵然深思。赫然雄斷。快從臺啓。肅淸群醜。上以振天網之至嚴。下以洩群情之齊憤焉。此係刑政之大者。有國之所當念。而至於目下時急之務。莫先於儲君之敎養。惟我東宮邸下差過數日。則爲五歲矣。干尺之衣。日漸向長。岐嶷之姿。日漸有進。太平萬世之本。亶在是矣。不惟我殿下嘉悅撫愛之情。不可量言。八域含生之倫。百姓無知之類。孰不延頸企踵。以爲宗社臣民之托。而第其敎之之道。不可以不早也。三代敎胄之法。自能言能食之時。已有其方。師傅保弼之官。提誘訓誨之方。靡所不用其極。而語其要。則不過曰聞正言導正事。左右僕從罔非正。起居運動罔非正。下至衣服飮食器皿之間。皆有法度。其薰陶德性。熟習聞見。如江河之浸灌。膏澤之濡潤。以至氣質之成就。而苟或不然。成長於阿保之手。薰染於宦妾之習。所聞者猥褻鄙俚之言。所見者便佞側媚之行。習與性成。志隨誘遷。則天質雖美。涵養失宜。正如銀花之翳垢。寶鑑之受塵。豈不惜哉。雖凡人之子。五歲則入小學。況以儲貳之重。旣屆入學之年。其所敎之之術。豈容少忽哉。帝王之學。異於凡庶。必先於誠正仁義之訓。不但務於字句音釋之間。左右輔導之任。亦必極擇而精選之。使山林宿德之士。經學博聞之人。日侍於側。朝夕納誨。須臾無間。以基我億萬年無疆之休。臣竊有望焉。省疏具悉。所陳。悉諭諸批。尾陳事。當留意。爾其勿辭察職。
정조 9년
乙巳十二月二十八日巳時。上御重熙堂。都政入侍時。行都承旨金尙集。左承旨徐鼎修。右承旨李祖承。左副承旨洪仁浩。右副承旨徐有成。同副承旨李家煥。記事官金孝建。假注書金洛淳。記注官承膺祚。記事官李崑秀尹行任。檢校直閣李秉模。吏曹判書趙時俊。參判沈豐之。參議李集斗。假郞廳。鄭篆金致泳李彙任希澤林源李益烈崔雲翰。兵曹判書徐有隣。參判李文源。參議趙鼎鎭。參知柳誼。正郞權儐李東植金復仁朴師默。佐郞金鳳顯金致光。以次進伏訖。上曰。摠管中時帶亞尹人。本職許遞。前望單子入之。待下批牌招。出榻敎命書榻敎曰。大司憲前望單子入之。上曰。大司諫前望單子入之。出榻敎命書榻敎曰。都摠管前望單子入之。上曰。知經筵前望單子入之。出榻敎命書榻敎曰。在外兵曹郞廳改差。今日政差出。上曰。橫城縣監。以他道郡守。以下窠中。通融擇擬。出榻敎命書榻敎曰。大司憲大司諫前望單子入之。上曰。今日政新除授臺諫。待下批牌招。出榻敎命書傳敎曰。誓戒在今夜。前望點下。蓋爲內遷。兩司長官在外人許遞。前望單子入之。待下批牌招。命書榻敎曰。違牌臺諫許遞。上曰。新除授兵曹堂上牌招。先入侍後謝恩。出榻敎命書傳敎曰。今番都政。蔭岐窠窄。蔭官守令。不得遷轉。寧海府使之代。以蔭官守令差出。仁浩曰。持平柳文養。引避退待。已至經宿。而尙不處置。事甚未安。司諫姜。卽爲牌招。獻納申禹相。疏批已下。一體牌招。何如。上曰。依爲之。違牌臺諫許遞處置。待堂箚下批。牌招就職。誓戒在今夜。兩司不可不備。與今日政新除授臺諫。一體牌招。可也。出擧條命書傳敎曰。出宮門路。以協陽門爲之。有成曰。今日受誓戒時。禮儀使預差。當爲進參。新除授禮曹參判尹蓍東。卽爲牌招。何如。上曰。依爲之。出擧條命書傳敎曰。西銓參下窠苟艱。訓鍊主簿曺命集。旣有兼職。改差。今日政差出。有隣曰。都摠經歷李壽哲。以訓鍊判官。移拜刑曹正郞。而臣未及照管。以訓鍊判官副擬受點。訓鍊判官望。以訓鍊主簿李輪末擬受點。事極惶悚。都摠經歷望單子李壽哲職名。以刑曹正郞改付標。訓鍊主簿。以移拜刑曹正郞李秉晟窠。施行。何如。上曰。依爲之。出擧條命書傳敎曰。誓戒。兩司不可不備員。兩司違牌及在外人許遞。今日政。以在京無故人差出。有隣曰。兼司僕將宋益休。身病猝重。勢難察任。改差。何如。上曰。依爲之。出擧條有隣曰。新除授兼司僕將李禹鉉。方在永宗任所。番次苟艱。改差。何如。上曰。依爲之。出擧條命書榻敎曰。摠管中時帶亞將人許遞。今日政差出。有隣曰。訓鍊正望順川郡守金爔。錯認以陞資。不得備擬。致違格例。誠不勝惶恐。原單子。改付標以入。何如。上曰。依爲之。出擧條命書榻敎曰。未肅拜刑曹參判許遞。今日政差出。有隣曰。備邊司郞廳鄭弘哲。以仕滿出六。自本司草記蒙允。而未及都政。呈狀遞職矣。在前如此之人。多有陞六區處之例。今亦依前例擧行。何如。上曰。依爲之。出擧條命書榻敎曰。吏曹參判。先入侍後謝恩。尙集曰。政望入啓。何等審愼。而引儀望之不待點下。徑先排望。致有一人疊擬之擧。事甚未安。當該銓堂。推考。何如。上曰。依爲之。出擧條命書榻敎曰。假引儀窠。以前都目取才人差出。命書榻敎曰。呈辭同敦寧許遞。今日政差出同敦寧望筒。命書傳敎曰。旣有筵敎。此望筒勿施。更爲擬入。命書傳敎曰。朝筵。因言端。已有筵敎。一番體諒。無所不可。吏曹判書趙時俊許遞。前望單子入之。誓戒時刻已屆。讀誓文官。不可不備員。新除授吏曹判書。待下批。卽爲牌招參班。命退。諸臣以次退出。
정조 9년
乙巳十二月二十八日四更一點。上御仁政殿。誓戒入侍時。行都承旨金尙集。左承旨徐鼎修。右承旨李祖承。左副承旨洪仁浩。右副承旨徐有成。同副承旨李家煥。記事官金孝建。假注書金洛淳。記注官金健修。記事官金鳳顯。檢校直閣李秉模。諸臣以次侍立訖。上具遠遊冠絳紗袍。乘輿出協陽門。御仁政殿月臺。文武百官。具朝服行誓戒。禮畢。上命書傳敎曰。都摠管蔡濟恭在外。許遞。前望單子入之。待下批。牌招察任。命書榻敎曰。今日都政。新除授守令邊將。初仕復職。出六。新資人。明日肅拜後留待。仍還內。諸臣以次退出。
정조 9년
徐有成啓曰。都摠管金履素。昨日承牌入來。不爲肅謝。直爲出去。事甚未安。推考警責。何如。傳曰。許遞。前望單子入之。
정조 9년
藥房都提調徐命善。提調金尙集啓曰。親臨大政。連日酬應。伏未審夜間。聖體。若何。侵曉勞動之餘。不瑕有損節。今日臣等率諸御醫。趁早入診。詳察聖候。爲宜。王大妃殿氣候。何如。惠慶宮氣候。何如。臣等不任區區伏慮。敢來問安。竝此仰稟。傳曰。知道。
정조 9년
王大妃殿惠慶宮。藥房口傳問安。答曰。知道。
정조 9년
傳于徐有成曰。吏兵房承旨。率留待人入侍。他承旨同爲入侍。
정조 9년
傳于徐有成曰。兩司呈告及在外人員許遞。前望單子入之。
정조 9년
傳于李家煥曰。自今日至來初三日藏牌。
정조 9년
傳于李家煥曰。右承旨入侍。
정조 9년
傳于金尙集曰。再明日。眞殿正朝祭享。明日申後。當詣齋所。行禮後還內。該房知悉。
정조 9년
傳于金尙集曰。明日齋宿侍衛。以入直磨鍊。除夕異於他日。別雲劍亦爲除之。宣傳官。承傳外。亦以入直磨鍊。槍劍軍除之。挾輦軍及內吹。亦以入直擧行。
정조 9년
傳于金尙集曰。齋宿處所。依九月例爲之。
정조 9년
徐有成。以侍講院言啓曰。本院新除授文學鄭大容。時在全羅道全州地。入番事緊。斯速乘馹上來事下諭。何如。傳曰。允。
정조 9년
李家煥。以兵曹言啓曰。來丙午年各司頒給信漢符。別單修整以入之意。敢啓。傳曰。知道。
정조 9년
李家煥。以都摠府言啓曰。今日入直內三廳武兼禁軍及軍兵等。當爲中日習射。而親臨都政相値。不得爲之之意。敢啓。傳曰。知道。
정조 9년
徐有成。以內醫院都提調意啓曰。今日本院問安。提調徐有隣。不爲仕進。牌招。何如。傳曰。允。
정조 9년
徐有成。以都提調提調副提調意啓曰。內醫康晉三。術業頗精。今旣遷轉。仍屬御醫。使之察任。何如。傳曰。術業之精詳。雖未聞之。渠父效勞無比。無例之事。猶可爲之。況前例乎。所請依施。
정조 9년
李家煥。以訓鍊都監言啓曰。本局旗牌官梁得河。邊將代權差旗牌官尹命復。陞實之意。敢啓。傳曰。知道。
정조 9년
李家煥。以訓鍊都監言啓曰。今十二月二十九日三十日至年終。擧起火時次知將官將校姓名及兼別破陣等容貌年歲。起火數爻。竝別單書入之意。敢啓。傳曰。知道。
정조 9년
李家煥。以禁衛營言啓曰。本營騎士將金命峻。身病猝重。勢難察任。改差。何如。傳曰。允。
정조 9년
李家煥。以御營廳言啓曰。本廳前軍色從事官申耆。旣已敍用。仍爲差下。使之察任。何如。傳曰。允。
정조 9년
李家煥。以義禁府言啓曰。頃因陰竹縣監崔在修拿來草記批旨內。待糴事了當。拿囚事。命下矣。卽接京畿監司徐有坊牒報。則糴事今已了當云。依例發遣府羅將拿來。何如。傳曰。允。
정조 9년
行吏曹判書金魯鎭疏曰。伏以。臣於陪衛之列。忽伏承天官新命。誓班已整。天牌踵臨。嚴蹕方戒。促敎連下。臣於是。進退靡措。廻旋不得。雖未免副急暫應。實非敢以見職自居也。噫。今日廷臣之受國家恩造者。固復何限。而寒素一門。偏被眷庇。歷數簪紳。莫臣家若。以臣疎闇之賤質。亦蒙知顧之殊渥。數年以來。節次推遷。冥升至此。過福之災。理必無幸。集木之懼。寢亦靡寧。叔姪弟兄之平居交勉者。只欲自效冗散之地。力辭淸要之職。以是爲塵刹不報之報而已。斷斷此心。神器可質。而上天之慈。猶有未燭。日月之明。亦或遺照。今乃以銓衡重任。猝然加之於千萬不堪當之臣身。臣旣無聲望可言無鑑識可稱。而曾叨參佐之列。一再赴政。猶覺其伎倆畢露。其況進於是者哉。矧今燕謨丕闡。聖志益勵。彌綸激揚。責在銓臣。此時此任。尤宜難愼。如臣者僻處深巷。罕與人接。一切世事。便成聾瞽。誠雖切於圖報。而才識不逮。意非忽於淬礪。而見聞不及。今若諉之暫出。仍以冒據。强其所不强。終自底於僨誤後已。則臣身顚沛。雖不足自恤。亦豈不有傷於我聖上終始曲保之至意也。反復揣量。堪承無望。玆敢冒入文字。略暴情實。伏乞聖慈。天地父母。察臣言之非出飭讓。念臣職之不宜輕授。亟命鐫改。以幸公私。不勝大願。答曰。省疏具悉。卿其勿辭行公。
정조 9년
乙巳十二月二十九日辰時。上御重熙堂。守令邊將初仕復職出六人入侍時。行都承旨金尙集。右副承旨徐有成。同副承旨李家煥。假注書金洛淳。記事官李崑秀尹行任。淮陽府使李獻慶。義州府尹李祖源。寧邊府使田文顯。伊川府使李儒敬。咸從府使朴聖泰。順天府使兪漢敬。長興府使李奭培。安岳郡守金魯永。高原郡守朴孝晉。郭山郡守張重吉。平海郡守鄭殷誠。熙川郡守洪龍健。永柔縣令徐命全。光陽縣監李宅永。丹陽郡守韓翼商。兎山縣監李思義。砥平縣監尹守翼。鎭岺縣監尹龜錫。聞慶縣監金履鎬。長連縣監徐配修。三嘉縣監金啓淳。隄川縣監李熻。長水縣監李象鼎。平澤縣監李衡弼。洪原縣監林擎燐。河陽縣監朴吉源。興德縣監張集紹。長鬐縣監柳煥璛。殷山縣監李遇濟。利城縣監趙拓壤。抱川縣監柳得恭。假監役李容萬李憲膺。禮賓參奉金彝行。假引儀李孝建尹蘷賢鄭熙濟。兵曹佐郞柳橚。典籍李命龍申宅和。顯陵令成彦。禮曹佐郞金鑧。典籍延東憲權漢緯。敦寧主簿李光德。軍資判官李遠培。掌樂主簿兪彦錥宋啓來。引儀李崇老。司饔主簿尹可基。禁府都事鄭東杓。軍資主簿鄭龍祚。刑曹佐郞李亨正。漢城主簿李在容。禁府都事李命暹。司僕主簿金載恒。尙衣主簿趙燮。典籍朴東俊李信默李益瑞。奉常主簿金亨狑。兵曹正郞朴思默。佐郞金復仁。典籍崔重奎鄭來百。兵曹佐郞宋翼孝。典籍鄭晩陽。造紙別提玄重祚。瓦署別提安宗孝。司宰主簿趙衍玉。廣興主簿南松耉。引儀金聖涵。掌苑別提卞緯鎭。內資主簿康晉三。翼陵參奉李鳴達。溫陵參奉姜。崇陵參奉尹守正。獻陵參奉李晉秀。延署察訪韓聖煥。省峴察訪鄭冣行。昌平察訪崔雲翰。桃源察訪宋奎瑞。江華中軍李光燮。慶尙右兵虞候李益懋。洪忠兵虞候李邦運。全羅右水虞候元光厚。加德僉使柳春繽。淸聖僉使田光羽。★州僉使韓絅。防踏僉使金昌謙。平薪僉使金光玉。寧成僉使梁得河。古今島僉使李世豐。德積僉使辛聖恒。從浦僉使高達門。安★僉使河明世。狑山僉使趙德仁。月串僉使李喜健。雲寵萬戶李翼海。仁遮外萬戶李顯三。永登萬戶朴宗𤧼。黔毛浦萬戶李光軫。★浦萬戶劉瓊。多慶浦萬戶李光煜。知世浦萬戶崔泰嶸。木浦萬戶張斗衡。楊下萬戶李亨元。溫萬戶宋世★。撫夷萬戶李禮培。九月山城別將成大★。東道參軍具引遠。以次進伏訖。上命獻慶等各奏職姓名後。次次退去。獻慶等。以次奏職姓名。至平海郡守鄭殷誠。上敎殷誠誦七事。殷誠誦訖。上曰。詞訟簡之簡字。是何義也。勿聽訟。則可謂簡乎。殷誠曰。非謂是也。乃使無訟之義也。上敎侍臣曰。所奏穎別矣。諸臣各奏職姓名訖。退出。尙集曰。伊川府使李儒敬。筵退之際。不爲曲拜。事極駭然。推考。何如。上曰。勿推。可也。出擧條仍命退。諸臣以次退出。
정조 9년
乙巳十二月二十九日午時。上御重熙堂。右承旨入侍時。右承旨李祖承。假注書金洛淳。記事官李崑秀尹行任。以次進伏訖。上曰。兼春秋一人入侍。賤臣承命出。與金健修偕入進伏。命書榻敎曰。在外贊儀改差。令該曹口傳差出。仍命退。承史以次退出。
정조 9년
行都承旨金尙集齋宿。左承旨徐鼎修齋直。右承旨李祖承齋宿。左副承旨洪仁浩齋宿。右副承旨徐有成齋宿。同副承旨李家煥齋直。注書金孝建齋宿一員未差。假注書金洛淳齋直。事變假注書李宗烈仕。
정조 9년
大殿王大妃殿惠慶宮中宮殿世子宮。奎章閣政院玉堂朝廷二品以上六曹堂上奉朝賀單子問安。答曰。知道。
정조 9년
上詣眞殿展拜罷後。奎章閣政院玉堂藥房口傳問安。答曰。知道。
정조 9년
仍詣摛文院。入堂內後。奎章閣政院玉堂藥房口傳問安。答曰。知道。
정조 9년
徐有成啓曰。兵曹參判李文源。旣在闕中。兼帶同經筵之任。不爲肅謝。事甚未安。推考警責。何如。傳曰。允。
정조 9년
傳于金尙集曰。右副承旨馳詣宗廟永禧殿景慕宮。奉審摘奸以來。
정조 9년
傳于李家煥曰。左承旨入侍。
정조 9년
徐有成啓曰。明日正朝望闕禮。依例爲之之意。敢啓。傳曰。知道。
정조 9년
李家煥啓曰。今日齋宿時別侍衛不可不備。兵曹判書徐有隣。卽爲牌招。何如。傳曰。允。
정조 9년
洪仁浩啓曰。兵曹判書徐有隣牌不進推考傳旨。今方捧入。而齋宿時別侍衛。不可不備。更卽牌招。何如。傳曰。允。
정조 9년
傳于金尙集曰。卿宰中時無職名人。令該曹口傳付軍職。
정조 9년
兵曹口傳政事。副司直單徐有慶申益彬金用謙。
정조 9년
傳于洪仁浩曰。出宮門路。以貳極門爲之。
정조 9년
以崔在修囚單子。傳于洪仁浩曰。保放。
정조 9년
金尙集。以戶曹言啓曰。今年內貧寒宗室子女婚扶助數。別單書入之意。敢啓。傳曰。知道。
정조 9년
金尙集。以賑恤廳言啓曰。今年內貧寒宗室子女葬時顧恤數。別單書入之意。敢啓。傳曰。知道。
정조 9년
金尙集。以成均館大司成意啓曰。今乙巳條准圓點生進。依定式別單書入之意。敢啓。傳曰。知道。
정조 9년
乙巳十二月三十日巳時。上御重熙堂。左承旨入侍時。左承旨徐鼎修。假注書金洛淳。記注官金健修。記事官尹行任。以次進伏訖。上命承旨讀公事訖。上曰。右承旨入侍。出榻敎仍命退。承史以次退出。
정조 9년
乙巳十二月三十日申時。上詣摛文院。齋宿入侍時。行都承旨金尙集。左承旨徐鼎修。右承旨李祖承。左副承旨洪仁浩。右副承旨徐有成。同副承旨李家煥。記事官金孝建。假注書金洛淳。記注官金健修。記事官尹行任。二提學吳載純。二直提學朴祐源。檢校直閣李秉模。待敎李崑秀。以次侍立訖。上具翼善冠衮龍袍。乘輿。由貳極門出宮。詣璿源殿行展拜禮。仍至摛文院。降輿。御齋室。命書傳敎曰。侍衛軍兵毛具。上曰。明日開門。差晏爲之。上命侍衛及承史各一人輪回坐班。漏至四更一點。上詣璿源殿。行歲謁禮。由貳極門還內。仍命退。諸臣以次退出。
정조 10년
行都承旨金尙集坐。左承旨徐鼎修坐。右承旨李祖承坐直。左副承旨洪仁浩坐。右副承旨徐有成坐。同副承旨李家煥坐直。注書金孝建仕一員未差。假注書金洛淳仕直。事變假注書李宗烈仕。
정조 10년
上在昌德宮。停常參經筵。
정조 10년
大殿王大妃殿惠慶宮中宮殿世子宮。奎章閣政院玉堂朝廷二品以上六曹堂上奉朝賀單子問安。答曰。知道。
정조 10년
傳于徐鼎修曰。都承旨左承旨入侍。
정조 10년
傳于李家煥曰。金奉朝賀領府事家歲饌。依昨年例。令該曹加數輸送。仍令郞官存問。原任閣臣徐命膺黃景源家歲饌。亦依昨年例。加數輸送。
정조 10년
傳于李祖承曰。都承旨入侍。
정조 10년
傳于李家煥曰。右承旨入侍。
정조 10년
金尙集。以禮曹言啓曰。太廟歲首展謁吉日。以何間推擇乎。敢稟。傳曰。以旬前後擇日可也。
정조 10년
李祖承。以禮曹言啓曰。永禧殿展謁。非酌獻禮年次。則每於歲首太廟展謁時。一體展謁。亦曾有定式矣。今番則何以爲之乎。敢稟。傳曰。當於太廟展謁日爲之矣。
정조 10년
李祖承。以禮曹言啓曰。景慕宮展拜。每於孟春孟秋取稟事。定式矣。今番展拜吉日。以何間推擇乎。敢稟。傳曰。當於春展謁日。同爲展拜矣。
정조 10년
李祖承。以禮曹言啓曰。太廟展謁取稟草記。傳曰。以旬前後擇日。永禧殿展謁。當於太廟展謁日爲之。景慕宮展拜。當於春展謁日。同爲展拜事。批下矣。卽令日官推擇。則今正月初八日爲吉。而太廟春享大祭相値。初九日拘忌。初十日吉。十一日十二日十三日十四日十五日。俱有拘忌。十六日十七日俱吉云。以何日定行乎。敢稟。傳曰。以初八日爲之。
정조 10년
金尙集。以禮曹言啓曰。每年親耕。歲首以稟事。曾已定式矣。來二月十三日先農祭親行及親耕等節。何以爲之乎。敢稟。傳曰。攝儀。
정조 10년
李祖承。以禮曹言啓曰。今此正朝陳賀。諸道所封箋文中。慶尙左水使柳孝源。以應封官。兼別軍職。故各爲封箋矣。一體看品捧入之意。敢啓。傳曰。知道。
정조 10년
金尙集。以禮曹言啓曰。製述文臣抄啓人中年滿五十一歲人員。專經文臣年滿四十一歲人員。竝依例減下後。別單書入而御覽官案。亦爲改修正以入之意。敢啓。傳曰。知道。
정조 10년
李祖承。以禮曹言啓曰。傳曰。日食。天變之大者也。詩不云乎。十月之交。日有食之。亦孔之醜。薄蝕之災。何時非災。而況月正元日乎。三元之辰。卽發育庶物。導迎休祥之日也。然則靑臺之奏。胡爲乎今日。渺予小子臨御已一紀。政令則無一可稱。世道則有萬可憂。上無以悅豫天心。下無以懷保民生。以今之時。觀今之災。亦未足以稱災。凡所以召災之由。弭災之方。擬待壇享禮成。臨門博詢。責躬求言。亦未暇於應文。而在予恐懼修省之道。宜先剋責之義。今日減膳事。命下矣。減膳之限。止於今日。自明日依例復舊封進之意。分付。何如。傳曰。允。
정조 10년
李祖承。以吏曹言啓曰。今此永寧殿春享大祭亞獻官預差。前大司憲徐有慶塡差。而時無職名。令該曹口傳付軍職。何如。傳曰。允。
정조 10년
李祖承。以兵曹言啓曰。今正月初五日。仁政門百官朝參日次。而動駕相値。在前如此之時。多有退行之例。而法典內。當月十一日二十一日二十五日。皆是應行之日。以何日定行乎。敢稟。傳曰。以十一日爲之。
정조 10년
李祖承。以兵曹言啓曰。武藝廳乙巳一年射藝都計劃單子判付內。賞格各營輪回擧行。旣有定式。今番技藝賞。左番則訓局擧行。右番則兵曹擧行。射賞軍器寺。依昨年例擧行事。判下矣。武藝廳技藝。右番居首姜世文。木二疋布二疋。右番之次崔道興。木一疋布一疋。賞給之意。敢啓。傳曰。知道。
정조 10년
李祖承。以兵曹言啓曰。依下敎。侍衛禁軍及壯勇衛武藝別監內吹等處。設粥以饋之意。敢啓。傳曰。知道。
정조 10년
李祖承。以都摠府言啓曰。今日入直內三廳武兼禁軍及軍兵等。當爲中日習射。而日食齋戒相値。不得爲之之意。敢啓。傳曰。知道。
정조 10년
李祖承。以訓鍊都監言啓曰。依武藝廳射藝都計劃啓下單子。技藝居首左番馬象箕。木綿二疋。布子二疋。之次宋德煥。木綿一疋。布子一疋。分等施賞之意。敢啓。傳曰。知道。
정조 10년
李祖承。以訓鍊都監言啓曰。依下敎。挾輦軍別技軍兼內吹等處療飢之意。敢啓。傳曰。知道。
정조 10년
洪仁浩。以義禁府言啓曰。時囚罪人崔在修保放事。命下矣。崔在修保放之意。敢啓。傳曰。知道。
정조 10년
丙午正月初一日辰時。上御重熙堂。都承旨左承旨入侍時。行都承旨金尙集。左承旨徐鼎修。記事官金孝建李崑秀尹行任。以次進伏。上曰。檢校直提學鄭民始徐浩修。原任直提學徐有防朴祐源。檢校直閣李秉模徐龍輔鄭東俊入侍。賤臣承命出。與民始等進伏。上曰。右副承旨入侍。出榻敎賤臣承命出。與徐有成。偕入進伏。上命書傳敎曰。農者。民之常也。民依於農。何待勸爲。然而三元之日。十行之綸。歲未嘗闕焉。豈似文具云乎哉。槪所以敦實政也。重民食也。嗟。我八路良長吏。其或體予之意否。往歲穡事稍登。民力賴裕。而流亡者尙多未集。瘡痍者尙多未蘇。繼此有年。方祝於方寸之中。而降康之祥。其何敢長恃。然則人事之不可緩。尤明矣。臘雪驗三白之徵。犂雨屬千耦之期。庤乃錢鏄。薄言在野。此政其時。凡在牧民之列。俱兼田畯之職。其所以勸諭而興起之者。顧何待申告之脩耶。宵旰一念。玆布憧憧之意。須各悉心勸農。不以文具看事。下諭于八道監司兩都居留之臣。上曰。兼春秋一人及注書入侍。賤臣承命出。與金健修金洛淳。偕入進伏。命書傳敎曰。日食。天變之大者也。詩不云乎。十月之交。日有食之。亦孔之醜。薄蝕之災。何時非災。而況月正元日乎。三元之辰。卽發育庶物。導迎休祥之日也。然則靑臺之奏。胡爲乎今日。渺予小子臨御已一紀。政令則無一可稱。世道則有萬可憂。上無以悅豫天心。下無以懷保民生。以今之時。觀今之災。亦未足以稱災。凡所以召災之由。弭災之方。擬待壇享禮成。臨門博詢。責躬求言。亦未暇於應文。而在予恐懼修省之道。宜先勉責之義。今日減膳。上命有成。讀公事訖。命退。諸臣以次退出。
정조 10년
丙午正月初一日未時。上御重熙堂。都承旨入侍時。行都承旨金尙集。記事官金孝建李崑秀尹行任。以次進伏訖。上曰。右承旨使之入侍。賤臣承命出。與右承旨李祖承。追入進伏。上曰。元朝日蝕。災異之大者。蝕甚至於八分云。心誠悚惕矣。尙集等曰。當蝕而食。古人不以爲災。殿下以對越之誠。篤警省之念。特下溫綸反躬之敎。爰有元朝減膳之擧。甚盛擧也。上曰。日氣甚好。農家以元朝日日氣。占一年之豐歉云。然否。祖承曰。然矣。命退。承史以次退出。
정조 10년
行都承旨金尙集坐。行左承旨朴祐源坐。右承旨柳誼坐。左副承旨安聖彬坐直。右副承旨徐龍輔坐直。同副承旨李家煥坐。注書金孝建病一員未差。假注書金洛淳仕直李敬五仕。事變假注書李宗烈仕。
정조 10년
傳于金尙集曰。右承旨入侍。
정조 10년
金尙集啓曰。社稷祈穀祭親祭。祭文當爲製進。藝文提學趙㻐。待明朝牌招。以爲製進之地。何如。傳曰。允。
정조 10년
金尙集啓曰。春帖子抄啓人中。時無職名人。令該曹口傳付軍職。何如。傳曰。允。
정조 10년
金尙集啓曰。春帖子製述人。旣已抄啓矣。弘文提學李命植。待明朝牌招。以爲出韻科次之地。何如。傳曰。允。
정조 10년
承旨前望單子入之。朴祐源李亨元安聖彬落點。
정조 10년
承旨前望單子入之。柳誼徐龍輔落點。
정조 10년
傳于金尙集曰。同副承旨入侍。
정조 10년
傳于安聖彬曰。坐直承旨入侍。
정조 10년
注書金孝建病。代以李敬五爲假注書。